








Diahuebs 9 December 2021 Email: IslaOnline@gobierno.aw Tel: 528-4952 








Gabinete Wever - Croes JI 





ISLA (ONLINE 4 


Diahuebs 9 December 2021 





ate 


E i 





PROME MINISTER Evelyn Wever-Croes 








RÚ 





Asunto General, Innovacion, Organisacion Gubernamental, Infrast 








PA 





Durante Conseho di Minister na San Nicolas 


SENOR ALBERTO PERRET A PRESENTA UN 
PROYECTO DI HOTEL NA SAN NICOLAS 









Desaroyo di San Nicolas ta keda prioridad pa Gabinete Wever- 
Croes. Durante e reunion di Conseho di Minister diamars ultimo 
na San Nicolas, diferente proyecto a keda presenta pa varios 
inversionista cu ta interesa den desaroya San Nicolas. Prome 
Minister Evelyn Wever-Croes a duna di conoce cu lo haci follow 
up riba e proyectonan aki, di cua ya algun a cuminsa caba. 


Seňor Alberto Perret a presenta un proyecto di hotel na San 
Nicolas y den su presentacion el a enfatisa e potencial di San 
Nicolas pa un proyecto di e magnitud aki. 

“Nos ta sumamente contento pa a ricibi e invitacion pa ta 
presente durante di e Conseho di Minister na San Nicolas como 
un di e inversionistanan principal den e area, ta palabranan di 
sr. Alberto Perret. 


Sr. Perret ta kere firmemente den e potencial di San Nicolas 
y den e tipo di bishitante/ turista cu ta desea otro actividad 
y experiencia durante nan bishita na Aruba cu ta diferente di 
locual tin na Merca. A base di e encuentro ta mustra cu tur 
cos ta bayendo den bon direccion pa inicia cu proceso pa re- 
desaroya San Nicolas. 

Prome Minister ta gradici Sr. Perret pa kere den nos pais y den 
San Nicolas specialmente y inverti den nos economia y crea 
cupo di trabou tambe pa nos hendenan prome. 

“Gabinete Wever-Croes ta demostra cu echonan cu San Nicolas 
ta importante enfocando principalmente riba e desaroyo pa 
San Nicolas den e mainta di Conseho di Minister. Desaroyo 
na San Nicolas ta necesario y importante pa henter nos pais”, 
Prome Minister Evelyn Wever-Croes a expresa. 

Prome Minister Evelyn Wever-Croes: 


Durante e Prome Conseho di Minister pa Gabinete Wever-Croes I 





na San Nicolas 


VICTOR MARVAL Y GREG RAS A PRESENTA 
E PROYECTO SOCIAL Y DI AGRICULTURA, 
GREEN HOUSE 

Durante e Prome Conseho di Minister pa Gabinete Wever- 
Croes II na Nicolaas Store na San Nicolas hunto San Nicolas 
Business Asiociation (SNBA) varios inversionista interesa 
den e desaroyo pa San Nicolas a duna presentacionnan hopi 
interesante di proyectonan grandi, mediano y chikito cu sigur 
lo trece desaroyo hopi importante pa Aruba y pa San Nicolas 
principalmente. Prome Minister Evelyn Wever-Croes ta hopi 
impresiona cu tur proyecto cu a wordo presenta expresando 
cu Aruba tin potencial pa desaroya economia di nos pais. 





Señor Victor Marval y señor Greg Ras a duna un presentacion 
di e proyecto Green House. 

Green House ta un proyecto cu ta encera produccion di 
alimento manera fruta y berdura pa nos poblacion. E proyecto 
ta encera green houses, na spaño invernadero, unda cu por 
cultiva tomati, concomber, lechuga y tur otro berdura y fruta. 
Por haci esaki den un forma industrial sin uzo di hopi awa of 
tereno como lo haci esaki verticalmente. 


Tereno ta algo cu ta limita riba e isla y mester produci bayendo 
den direccion ariba pa por produci sufciente. Pa e prome 
proyecto lo inicia cu 30 mil meter cuadra, cu posibilidad pa 











COCA 


DS a. | 
expande, pues ta trata di casnan grandi. Haciendo e posibel 
pa alimenta un parti significativo di e poblacion di Aruba na un 
prijs hopi mas atractivo cu importa berdura. 


“E presentacion di e proyecto na Ministernan a bay exitoso y 
tur cos a cana bon. Aworaki ta den espera pa haya e terenonan 
necesario di Gobierno, pa cuminsa e inversion cu ta uno 
signficativo", Victor Marval di e proyecto Green House a duna 


di conoce. 

Durante Conseho di Minister na San Nicolas 


CHEF DARWING A PRESENTA UN PROYECTO 
HOPI INTERESANTE RIBA PROCESAMENTO 
DI CUMINDA 











Conhuntamente cu e grupo di San Nicolas Business Association 
(SNBA), Conseho di Minister a tuma luga na Nicolas Store 
diamars ultimo. Prome Minister Evelyn Wever-Croes a expresa 
cue intencion ta pa Gabinete Wever-Croes II sigui cue tradicion 
aki den e periodo di gobernacion nos dilanti. Tur Minister 
tawata presente na unda cu varios inversionista interesa den 
e desaroyo pa San Nicolas a duna presentacionnan hopi 
interesante di proyectonan grandi, mediano y chikito cu sigur 
lo trece desaroyo hopi importante pa Aruba y pa San Nicolas 
principalmente. 


Chef Darwing a presenta un proyecto hopi interesante cu ta 
consisti di un planta di procesamento di producto alimenticio 
manera: saus, vinaigrette y dressing. Un presentacion hopi 
amplio di e productonan cu e ta desaroyando. 


‘Mi ta sumamente contento cu e resultado di e reunion y 
reaccion di Gobierno. Ta spera cu tur cos sigui positivo, sefior 
Darwing a expresa.” 








Pa Gobierno di Aruba desaroyo na San Nicolas ta necesario 
y importante pa henter nos pais. E proyectonan cu a wordo 
presenta e diamars mainta ta sumamente interesante y tur ta 
prometedo pa trece desaroyo economico nobo, grandi y hopi 
interesante pa San Nicolas”, Prome Minister Evelyn Wever- 
Croes a duna di conoce. 

Ursell Arends 








Diamars 7 di december, 2021, Minister Ursell Arends a haci 
un bishita oficial na Departamento di Aviacion Civil. Esaki den 
cuadro di dia Internacional di Aviacion Civil, pero tambe na 
occasion di ambtenaarnan cu a hubila y/of bay cu pensioen. 


Minister Arends a haya un recorrido amplio di e edificio di 
Directie Luchtvaart y por a sera conoci cu e personal presente 
den nan ambiente di trabou. Despues di esey a bay over na 
un ceremonia organisa especialmente pa e coleganan cu a 
hubila y/of bay cu pensioen. Hubilarionan: Bernadita (Judith) 
Koolman (35 aña), Simon van Eenennaam (25 aña), Danilo 
Vrolijk (30 aña), Anthony Kirchner (30 aña), Corine Martis (25 
aña). 


Tambe a tuma despedida di Rebecca (Ika) Paesch, kende a 
bay cu VUT. E personanan aki a wordo felicita y gradici door 
di Minister Arends. “Den nomber di Gobierno di Aruba mi kier 
gradici boso pa boso trabou y aporte durante boso añanan di 
servicio. Tambe mi kier a felicita tur e profesionalnan den e 
mundo di aviacion riba e dia di awe cu ta e dia Internacional di 
Aviacion Civil”. 

MINISTER Xiomara Maduro 





Finansa y Cultura 








MINISTER XIOMARA MADURO TA 
RECONOCE ANSELMO LEO VROLIJK PA 
SU 40 ANA DEN MEDIA INFORMANDO Y 
EDUCANDO NOS COMUNIDAD 





Diaranson mainta Minister di Cultura Xiomara Maduro a ricibi 
Sr. Anselmo "Leo" Vrolijk. Dia 1 di december ultimo Leo a 
cumpli 40 afia den mundo di media. Pa e motibo aki Minister 
Maduro a invita Leo pa ta presente na su despacho pa asina e 
mandatario por a brinde un merecido reconocimiento y gradicie 
pa su excelente trabaonan haci den e mundo di media pa asina 
nos comunidad ta bon informa y educa riba desaroyonan riba 
nos pais. Ademas pa dune danki pa su contribucion pa yuda 
documenta hechonan historico di nos pais. 





Den presencia di su esposa y yiu Andrew Vrolijk, como tambe 
Minister President Evelyn Wever-Croes, director di Telearuba 
Giovanni Kock, ex-colega John Flemming y colega Robert 
Thijsen, Minister Xiomara Maduro den nomber di Gobierno di 
Aruba a entrega Sr. Leo Vrolijk un bunita plakaat cu ta bisa “ 
Gobierno di Aruba: Reconocimento na Anselmo “Leo” Vrolijk. 
Masha danki pa e excelente trabou y dedicacion cu bo a 
desplega durante 40 afia den media pa mantene nos pueblo 
bon informa”, Minister di Finansa y Cultura, mr. Xiomara J. 
Maduro, Aruba, 1 di december 2021. 


Tabata un rato hopi ameno caminda Leo a comparti algun 
experiencia di su trabao durante ultimo 40 afia, como tambe Leo 


























a gradici Gobierno di Aruba, Minister President Evelyn Wever- 
Croes y Minister Xiomara Maduro pa e bunita reconocimento 
na su persona. 

DIA 8 DI DECEMBER NOS TA RECORDA E 
104 ANA DI NATALICIO DI RUFO WEVER, 
MUSICO Y COMPOSITOR ARUBANO 





Rufo Wever a nace na Oranjestad, 
Aruba, dia 8 di december 1917. Na edad 
di seis aña el a cuminsa haya les di piano. 
Poco tempo despues el a manifesta su 
talento musical excepcional. Dia Rufo 
tabatin mas o menos 15 afia di edad el a 
forma, hunto cu algun di su amigonan, e 
orkesta 'Melody Boys', cu a bira un gran 
sensacion riba su isla natal. Resumiendo 
por bisa cu Rufo a dedica henter su bida, 
esaki kiermen mas di cincuenta aňa, na 
e arte di musica. 


Hopi ta e instrumentonan cu Rufo a sifia 
toca bon. Entre otro guitara, saxofon y 
clarinet, pero riba tur ta destaca Rufo 
su instrumento preferi: piano. Casi 
innumerabel ta melodianan di diferente 
ritmo cu el a compone desde cu el a 
cumpli 18 afia. Su prome composicion 
ta e wals 'Arubanita', cu ta e unico piesa 
cu su Mahestad Reina Juliana a baila 


durante su bishita na e islanan di Antiya Hulandes na 1959. 
Semper Rufo a considera e evento aki como un honor hopi 


grandi. 








Rufo ta co-compositor di e himno ARUBA 
DUSHI TERA. 

Na edad di 24 aňa Rufo a sufri un 
accidente automobilistico lamentabel, 
den cual el a perde su man robes. 
Logicamente el a pensa cu nunca mas 
lo el a bolbe toca piano. Pero, inspira pa 
su gran amor pa musica, e mes a disefia 
algun tempo despues, un brasa artificial, 
cu cua el a logra vence su handicap di 
un manera asombroso. Cu su brasa 
nobo e tabata toca e notanan principal 
di baho riba e piano, asistiendo su man 
drechi di un manera sorprendentemente 
bon. Rufo a haci su reaparicion como 
pianista y a toca na television na Aruba, 
Corsou, Venezuela (Maracaibo), Costa 
Rica y Puerto Rico. El a graba varios 
L.P., disco 45 y 78 r.p.m., cu semper 
su amigonan y admiradonan a ricibi cu 
hopi entusiasmo. Na 1975 Rufo a ricibi 
di Reina Juliana, soberana di Reino 


Hulandes, e condecoracion di 'Ridder in De Orde van Oranje 


Nassau'. Esaki tabata e distincion oficial mas halto entre e hopi 
homenahe cu Rufo a yega di ricibi como reconocimento pa su 


contribucion na e herencia musical Arubano. 





Departamento di Impuesto ta informa: 
E FORMULARIO “VERZOEK VERMINDERING LOON 
2022” TA OBTENIBEL ONLINE 


Esaki ta 
empleadonan. 


valido solamente pa 


Mirando cu nos ta den porta di comienso 
di afia 2022, ta bon momento pa entrega 
e peticion "Verzoek vermindering loon". 
E peticion aki NO ta obligatorio. E 
empleado ta dicidi si e ta desea di entrega 
un peticion of no. Alabes ta posibel pa 
entrega e peticion den transcurso di aña 
2022 tambe. 


KICO MESTER HACI? 

E empleado ta entrega un peticion 
hunto cu e comprobantenan. Pa esaki 
e ta yena y firma e formulario “Verzoek 
vermindering loon 2022”. Por baha e 
formulario via: 
https://www.impuesto.aw/particulier- 
formulieren-en-toelichtingen/ 


vermindering-loon 


Despues ta scan tur documento y manda 
nan pa nos online via: 
https://www.impuesto.aw/uw-digitale- 
formulieren-snel-invullen 


Scoge: Verzoek vermindering loon 
indienen 

CONDICIONNAN 

“Verzoek vermindering loon” no ta 


aplicabel pa tur persona. Ta importante 
painforma bo mes bon die posibilidadnan 
y e condicionnan cu ta aplicabel. 

Lesa mas: https://www.impuesto.aw/ 
verzoek-vermindering-loon 


Pa mas informacion por yama nos tambe 
na 522 7424. 

MINISTER Dangui Oduber 








TUI TA CUMINSA CU 
BRUSSELS 


VUELONAN ENTRE 
Y ARUBA 

















Diahuebs e areoliňa TUI a anuncia cu na April 2022 lo cuminsa 
cu vuelonan pa Aruba desde Brussels. E vuelo pa Aruba lo 
pasa via Santo Domingo, pero e vuelo di Aruba pa Brussels si 
lo ta uno directo. 


E aerolifia TUI lo bay ofrece e servicio di 1 vuelo semanal riba 
diadomingo. E aerolifia lo ta uzando e tipo di avion Boeing 
787-8 Dreamliner. E vuelo lo ta saliendo pa 9am y lo ta jegando 
Aruba 3.15pm ora local. E ida lo ta saliendo for di Aruba pa 
4.05pm y lo baha na Brussles e siguiente dialuna mainta. E 
ruta aki no ta uno full nobo pa TUI, door cu den pasado ya 
caba e ruta aki tawata wordo uza. 


E noticia aki ta uno sumamente positivo pa Aruba su turismo 
caminda lo bay diversifica e mercado Europeo cu 1 ruta nobo. 


Di manera aki Aruba ta sigui reconstrui e mercado importante 
aki creando mas conectividad entre Aruba y Europa. E focus ta 
pa nos recupera nos turismo completo y tur esfuerzo ta dirigi 
riba esaki. 


Minister Oduber ta sigui diversifica nos turismo y cu e vuelonan 
nobo aki ta percurando pa ehecuta e vision di diversificacion. 
Minister Oduber kier a gradici partnersnan AAA (Air Service 
Development) y ATA, y tambe tur otro partner pa e logro aki. 








8 Aruba mester . 
|" di nos TUR! 


= > 

Minister Dangui Oduber: 


CEO DI ARUBA AIRPORT AUTHORITY N.V. A 
PRESENTA E “MULTI ANNUAL CORPORATE 
STRATEGY” 2022-2026 








MG 
Diaranson Minister Dangui Oduber a reuni cu CEO di Aruba 
Airport Authority N.V. (AAA) Sr. Joost Meijs den cuadro di e 
presentacion di e “Multi Annual Corporate Strategy" 2022- 
2026 di AAA. Den e documento aki AAA ta delinea henter nan 
strategia y e direccion cu nan lo kier tuma durante e proximo 
4 añanan pa por cumpli cu e ambicionnan cu nan tin como 
compania. Tambe pa mustra con den termino largo lo yega na 
e aspiracion final pa aña 2030 


Manera ta conoci aeropuerto ta trahando duro riba e proyecto 
di “Gateway 2030” cu ta un proyecto di expansion di nos 
aeropuerto. E proyecto aki ta hopi grandi den su totalidad y 
alaves importante paAruba su turismo, economia y e aeropuerto 
mes. AAA su meta ta pa sigui crese como compania dunando 
e mihor servicio awo, den futuro y den bon colaboracion cu tur 
nan empleadonan directo y tur stakeholder cu ta forma parti di 
aeropuerto. 


Minister Dangui Oduber ta contento cu AAA ta sigui e vision y 
maneho di Ministerio di Turismo caminda e aspiracion nobo lo 
bay conforme e rekisitonan economico, ambiental y social pa 
por haci e diferencia di ta un aeropuerto mas sostenibel den 







7022-2026 

Multi Annual Corporate Strategy 


2022-2026 








region di Latino America y Caribe. 


Minister Dangui Oduber a keda masha satisfecho cu e 
presentacion cu e la ricibi di Sr. Meijs y ta hopi optimista pa 
cu e futuro di Aruba Airport Authority N.V. Un pabien sigur na e 
team di AAA cu ta trahando duro pa hiba nos turismo y Aruba 
pa dilanti. Aruba ta recuperando y afia 2022 ta mustra di ta un 
bon afia pa nos tur. 

Geoffrey Wever 








Minister Geoffrey a reuni cu SER tocante "economia informal" 





Dialuna ultimo Minister diAsuntonan Economico, Comunicacion 
y Desaroyo Sostenibel, Geoffrey Wever den nomber di 
Gobierno di Aruba, a ricibi oficialmente for di presidente di 
Sociaal- Economische Raad, Sra. Tisa La Sorte, y e secretario 
general e conseho over di economia informal na Aruba. 


Sociaal- Economische Raad como un organo consultativo 
independiente estableci pa ley, ta duna conseho na gobierno 
riba asuntonan di mayor importancia riba terenonan social 
y economico. Sociaal- Economische Raad ta conta cu 
representacion di organisacionnan di dunadornan di trabao y 
empleadonan y expertonan independiente. 


Segun e conseho di Sociaal- Economische Raad, economia 
informal ta referi na actividadnan economico cu pa ley y 
practica no ta wordo regla na un manera formal. Ta trata di 
actividadnan economico cu no ta conta cu tur e permisonan 
necesario, no ta cumpli cu tur obligacionan fiscal y no ta 





registra na instancianan gubernamental. Motibonan di eherce 
actividadnan economico na un manera informal ta varia, for di 
acceso na e mercado, te cu leynan existente. 


E resultadonan preliminario ta indica cu e impacto di e 
economia informal ta wordo calcula na un averahe di 13% di 
e producto interno bruto over di e periodo 1990 pa 2019. Pa 
disminui actividadnan informal, Sociaal- Economsiche Raad 
ta recomenda intensiva supervision y control, hisa e sumanan 
di boet, cambio di belasting directo na indirecto y registracion 
obligatorio di esnan indocumenta. 


Gobierno di Aruba conhuntamento cu Ministerio di Asuntonan 
Economico, Comunicacion y Desaroyo Sostenibel ta gradici 
Sociaal-Economische Raad pa e conseho over di economia 
informal. Basa riba e conseho y den lifia cu maneho di Gobierno 
di Aruba, lo traha y implementa un plan di accion pa combati e 
economia informal. 


ta 

Endy Croes 











Diamars atardi Minister Endy Croes tabata presente na IMAX 
na Gloria pa un celebracion special na honor di sra. Glennie 
Tromp. Durante e ceremonia placentero y bunita a pasa den 
e trayectoria di sra. Glennie durante su 41 aña cu e la sirbi 
Gobierno y mas den e area di turismo. Sra. Glennie Tromp a 
traha pa Aruba den exterior y a termina su carera na Oficina di 
Turismo di Aruba. Sra. Glennie Tromp semper a sintie orguyoso 
pa traha y representa Aruba den exterior unda cu e la laga un 
stempel na Europa y Latino America como tambe na Aruba, 
un trahado ehemplar, hopi dedica, motiva y loyal na su trabou 






















Minister Endy Croes ta gradici p'e invitacion pa por a comparti 
un momento asina special pa sra. Glennie Tromp hunto cu 
tur su coleganan di ATA cu a prepara un excelente “Farewell 
STAR Celebration” pa sra. Glennie Tromp. E mandatario ta 
gradici sra. Glennie Tromp pa tur loke e la haci pa nos dushi 
Aruba y ta desea sra. Glennie Tromp tur cos bon y goza den 
un pensioen bon mereci! 











[o INE, 

MINISTER DI ENSENANSA Y DEPORTE ENDY 
CROES A BISHITA FUNARI 














Diaranson mainta Minister Endy Croes a haci un bishita di 
cortesia na Funari na Savaneta riba un invitacion special 
E Mandatario a wordo ricibi pa directora di Funari, sra. Lilia 
Bisslik- Mackay y cuatro stagaires di EPI; Anchell Statie, 
Anchella Jean Louis, Jodi- Ann Willems y Shamaya Arrindell 
Na yegada e Mandatario a pasa saluda e clientenan pa despues 
continua cu e reunion y presentacion. Actualmente Funari tin 
diesun cliente di diferente edad cu un of otro limitacion ta pasa 
dia for di mainta te merdia cuater biaha pa siman for di dialuna 
pa diahuebs. E clientenan ta pasa un mainta ameno yena cu 
diferente actividad. 








Durante e bishita na Funari e mandatario a haya un recorido 
door di e luga, a tuma nota cu luga mester di basta atencion 
pa loke ta e mantencion di e edificio. Funari tin algun plannan 
pa future manera entre otro pa realoca y amplia e cushia, un 
gym y multifunctioneel ruimte. Minister Endy Croes a haya 
un presentacion di e proyectonan nobo cu un vision nobo cu 
Funari tin pa atrae mas cliente, mas boluntario y mas actividad 
interno y externo. E ta un bunita proyecto, hendenan cu curason 
na e luga corecto ta duna asina oportunidad na hendenan cu 
limitacion den cualkier forma desde hoben te cu un edad mas 
avansa por pasa dia na Funari. 


E Mandatario a sigui bisa; cu nos a primiti di mira e peticionnan 
di Funari, proyectonan y lo percura pa di un of otro manera 
duna sosten den aña 2022 pa dilanti pa asina por yuda un poco 
cu e parti di mantencion y/of renobacion cu falta. Minster Endy 
Croes ta gradici Funari y e boluntarionan pa nan dedicacion y 
trabou inalcansabel cu nan ta haci pa e comunidad di Aruba. 

Glenbert F. Croes 








Minister Glenbert Croes: 





cage eagle 


Diahuebs a tuma luga un momento historico pa Aruba, 
Mandatarionan di Gobierno di Aruba tabata presente pa e 
ceremonia di firmamento di acuerdo di LNG entre WEB Aruba 
NV y Eagle LNG. Minister di Labor, Energia y Integracion 
Glenbert Croes a anuncia cu siguientemente lo inicia 
negociacion cu Refineria di Aruba (RdA) pa e luga designa pa 
realisa e infrastructura di e facilidad pa ricibi LNG y tambe pa 
distribui esaki entre otro pa WEB. 


“Despues di mira e caminda largo cu a cana y esfuerso di 
diferente Gobierno pa introduci energia mas limpi pa Aruba, 
finalmente e dia a yega unda cu e firmamento di acuerdo di 
“Gas supply" entre Eagle LNG y WEB Aruba NV ta tuma luga.” 
Como Minister di Energia sr. Croes a expresa di ta apoya e 
proyecto aki totalmente. 


T7 eagle 





Mirando e historia di diferente esfuerso cu a wordo haci den 


pasado por mira bek na e proceso di ROI pa industria alternativa 
a cuminsa na 2019. Na e momento ey Minster President Evelyn 
Wever - Croes tabata Minister di energia pa cual a traves die 
proceso encamina, Eagle LNG a sali e compania escogi. Cual 
a conduci na e momento historico cu a tuma luga. 


E mandatario ta felicita Eagle LNG pa nan determinacion pa 
hunto yega na un acuerdo cu ta un win-win pa ambos partido. 
Pa conclui, Minister Croes a gradici presencia di coleganan 
Minister manera Minister di Husticia Rocco Tjon, Minister di 
Finanzas Xiomara Maduro, Minister di Ensefiansa Endy Croes 
y tambe tur miembro di Parlamento y esnan di San Nicolas 
Business Association (SNBA). 





PABIEN ARUBA ~ 


cu e logro historico di 
WEB Aruba NV y EAGLE LNG 


UN ACUERDO CU LO: 


-haci nos menos dependiente di crudo 
-lo uza energia mas limpi 

-lo stabilisa prijs di awa y coriente 

-lo trece mas desaroyo economico 

-lo crea mas cupo di trabou 





Ministerio di Labor, Energia 
y Integracion 

Departamento di Salud Publico: 


UPDATE 9 DI DECEMBER 2021 


Segun resumen di awe 17 persona a recupera y un total di 
26 caso nobo di COVID-19 a keda registra di cual 2 ta no- 
residente. E cifranan aki ta representa un ‘Positivity rate’ bou 
di nos residentenan di 16%. 

E cantidad di casonan activo di COVID-19 pa awe ta 192 y 
cantidad di fayecidonan relaciona cu COVID-19 ta 176. Datos 
ta ilustra casonan nobo di COVID cu un average semanal di 


20 caso pa dia y un averahe di ‘positivity rate’ semanal di 13% 
pa dia. 


Actualmente na Aruba tin 7 persona interna debi na COVID 
di cual den ICU tin 4 persona y riba piso general tin 3. Na 
Colombia tin actualmente 7 persona den ICU y 1 riba piso 
general. 










RESIDENTE NO-RESIDENTE 








Casonan Nobo 26 24 2 
Activo 192 162 30 
16153 14567 1586 
E 16531 14911 1620 
| Marto | 176 172 4 
Vašina 83894 z - 

Fiha orario di cada cuminda! 


Mantene un ordo den e cumindanan y fiha un ora pa cada un, 
lo yuda regula peso. Mantene un orario corecto di cuminda ta 
hopi importate pa mantene e metabolismo den perfecto 
condicion y activo 100x100. Tambe un bon rutina alimenticio 
ta constantemente yuda den e prevencion di numeroso trastor- 
no di e organismo manera diabetes y algun malesa cardiovas- 
cular. Regula ora di cada cuminda pa asina mantene bo mes sa- 
ludabel. Pa combati COVID-19 bo mester mantene bo salud y 
vacuna, ya cu ta comproba cu e vacuna tin un efectividad halto 
pa proteha bo y evita transmision. Ban uza tur e Pemetaan 
cu nos tin pa caba cu e virus aki na nos isla! 


Ami SI” 


Uza tapa boca 
paden di tur luga 


Laba man 
frecuentemente 


Mantene 1.5M 
minimo di distancia 

